Vai Latvijā neko neražo?

# Situācijas ana­līze

Sarunās ar iedzīvotājiem bieži vien var dzirdēt izteikumu “Latvijā neko neražo”. Līdzīgus viedokļus pauž komentētāji dažādās tīmekļa vietnēs. Bieži tiek pieminēti likvidētie lielie uzņēmumi VEF, RAF, Liepājas Metalurgs u.c. Ir jāpiekrīt, ka lielie uzņēmumi tiešām šobrīd ir likvidēti, bet to vietā strādā  
daudzi mazi un eksportspējīgi uzņēmumi. Liela daļa uzņēmumu šobrīd ražo virtuālas preces (programmatūru). Tie uzņēmumi, kas pārsvarā preces eksportē nereklamējas vietējā tirgū, tādēļ par viņiem dzirdam maz un rodas iespaids, ka Latvijā neko neražo.

Apskatot Centrālās statistikas pārvaldes datubāzes un iepazīstoties ar uzņēmumiem, jāsecina, ka Latvijā ražošana ir. Vienīgi šobrīd tiek pielietots cits ražošanas modelis – lielo uzņēmumu vietā ir daudzi mazāki un modernāki uzņēmumi. Tiek ražotas, farmācijas preces, kosmētika, programmatūra un  
elektronika, būvniecības preces, kokrūpniecība, poligrāfija, ķīmiskā rūpniecība, plastmasas izstrādājumu ražošana, u.c. Nedrīkst aizmirst arī pārtikas ražošanu!

Valsts Latvijas Investīciju un attīstības aģentūra  (LIAA) palīdz uzņēmējiem celt uzņēmumu konkurētspēju un atrast noieta tirgu ārvalstīs. Tās galvenās darbības sfēra ir atbalsts uzņēmējdarbības uzsākšanai, Eiropas Savienības fondi, Norvēģijas finanšu instrumenti, Eiropas Biznesa atbalsta tīkls, ārējais mārketings[[1]](#footnote-1). Aģentūra piedāvā ārējās tirdzniecības semināru organizēšana Latvijā, ārvalstu kompāniju biznesa sadarbības piedāvājumu/pieprasījumu izplatīšana Latvijā, biznesa kontaktu dibināšanu Latvijas komersantiem ārvalstīs, eksporta semināru organizēšanu Latvijā, informācijas sniegšanu par pieejamo Valsts un Eiropas Savienības atbalstu uzņēmējdarbības un inovācijas attīstībai u.c. pakalpojumus[[2]](#footnote-2).

# LIAA pakalpojumi eksportē­tājiem

## Tirdzniecības veicināšana[[3]](#footnote-3)

LIAA nodrošina ārējās tirdzniecības veicināšanas un ārvalstu investīciju piesaistes pasākumus:

* sniedz informāciju un konsultācijas par ārvalstu tirgiem, palīdz atrast sadarbības partnerus, gatavo Latvijas produktu mārketinga kampaņas;
* organizē seminārus, tirdzniecības misijas, valsts vizītes kontaktbiržās, individuālas vizītes un nacionālos stendus;
* uztur 19 ārējās ekonomiskās pārstāvniecības perspektīvākajos Latvijas preču un pakalpojumu noieta tirgos.

Piesaistot Eiropas Savienības fondu līdzekļus, ir paplašināts pakalpojumu klāsts Latvijas eksportētāju atbalstīšanai. Programmas mērķis ir veicināt nozaru starptautisko konkurētspēju, atbalstot uzņēmējdarbību un ieiešanu ārvalstu tirgos, nodrošinot Latvijas ārvalstu ekonomisko pārstāvniecību darbību un attīstot Latvijas kā tūrisma galamērķa starptautisko konkurētspēju prioritārajos tūrisma sektoros (darījumu un pasākumu tūrisms, labsajūtas tūrisms). LIAA pakalpojumi eksporta veicināšanai klientiem tiek sniegti, slēdzot ilgtermiņa sadarbības līgumus. De minimis atbalsts tiks piešķirts, pamatojoties uz iesniegumu par atbalsta saņemšanu, kārtību tā piešķiršanai un noslēgto Atbalsta līgumu starp LIAA un atbalsta saņēmēju.

**Eksporta semināri[[4]](#footnote-4)**

Lai paplašinātu uzņēmēju zināšanas par būtiskiem jautājumiem eksportā un paaugstinātu uzņēmumu konkurētspēju ārvalstu tirgos, LIAA organizē eksporta veicināšanas seminārus uzņēmējiem. Plašs un daudzpusīgs ir LIAA piedāvāto informatīvo semināru klāsts, kuros tiek aplūkoti visi būtiskākie eksporta elementi, sniegta aktuālākā informācija par jaunumiem un tendencēm ārējos tirgos, kā arī Eiropas Savienības vienotajā tirgū. Lai semināru tēmas un aplūkotie jautājumi pēc iespējas atbilstu Jūsu interesēm, pēc katra semināra veicam dalībnieku aptauju par semināra kvalitāti un atbilstību cerētajam.

# LIAA padomi eksportētājiem[[5]](#footnote-5)

## Tirgus apgūšanas metodes

Tirgus apguves stratēģija nozīmē veidu, kādā produkcija vai pakalpojums tiks piegādāts un izplatīts tirgū. Pēc tam, kad ir veikta tirgus izpēte un izvēlēti eksporta tirgi ar vislielāko potenciālu, kuros tiks izvērsta darbība, uzņēmumam ir jāizlemj par konkrētā tirgus apgūšanas metodēm.

Tirgus apgūšanas metožu izvērtēšanas nolūkā apdomājiet šādus jautājumus:

* Kā tirdzniecība tiek veikta mērķa valstī?
* Kādas ir Jūsu uzņēmuma stiprās un vājās puses?
* Kādas ir Jūsu finansiālās iespējas?
* Cik daudz apkalpošanas pirms un pēc pārdošanas būs nepieciešams Jūsu klientam?

**Tirgus apguves veidi**

Tradicionālie tirgus apguves veidi tiek iedalīti šādi:

* Tiešais eksports: sava pārstāvniecība vai pārstāvis mērķa tirgū (nepieciešamas plašākas zināšanas, vairāk darba, sarežģītāki loģistikas risinājumi);
* Sadarbības partneri: eksports, izmantojot starpniecības uzņēmumus, kas iepērk produkciju vairumā un to izplata attiecīgajā tirgū (importētāji, distributori), pārdodot mazumtirdzniecības veikaliem, restorāniem u.c. saviem klientiem;
* Stratēģiskās alianses: dažādi sadarbības modeļi pēc vienošanās ar vietējiem uzņēmumiem attiecīgajā tirgū (kopuzņēmumi, licenču piešķiršana, franšīzes);
* Uzņēmumu pārpirkšana: mērķa valsts uzņēmuma pārpirkšana. Īpaši izvērtējama situācijās, ja konkrētais uzņēmums būtu tiešs konkurents un tam ir ievērojama tirgus daļa, vai arī gadījumos, kad mērķa valsts normatīvie akti neparedz iespējas ienākt tirgū citiem uzņēmumiem.

# Autortiesības[[6]](#footnote-6)

Latvijas uzņēmējiem vairāk sākot domāt par eksporta iespējām, aktuālāks kļūst jautājums par **intelektuālā īpašuma** tiesību aizsardzību. Īpašas uzmanības centrā ir **preču zīmes** un to aizsardzība. Gan Latvijas Patentu valdes direktors, gan Latvijas investīciju un attīstības aģentūras pārstāvniecības vadītājs uzsver, ka intelektuālā īpašuma tiesību aizsardzība daudzās valstīs ir kļuvusi par prioritāri. Tomēr tas vēl nenozīmē, ka šī joma būtu sakārtota un vairs nenotiktu tādi pārkāpumi kā intelektuālā īpašuma zādzības un nelikumīgas kopēšanas.

Atšķirībā no preču zīmēm, patentu reģistrācijā šādu problēmu tikpat kā nav. Tas ir tādēļ, ka patentu reģistrācijas process ir daudz dārgāks un tā izmaksas ir sākot no 10 tūkstošie dolāru. Lielāko izmaksu daļu veido tulkojumi, kurus nodrošina valstu patentu pilnvarnieki. Preču zīmju un patentu reģistrācijas process dažādās valstīs ir samērā normāls un nav vērojamas nekādas neadekvātas un pārmērīgas prasības.

# Ražošanas nozares[[7]](#footnote-7)

Ražošana ir process, kurā tiek radīti pārdošanai paredzēti produkti. Tā ir viena no tautsaimniecības nozarēm. Mainoties ekonomiskajai un globālajai situācijai pasaulē līdzi mainās arī tajā brīdī aktuāli ražošanas veidi. Šobrīd Latvijā galvenās ražošanas nozares ir:

**Elektrotehnika un elektronika** – apgaismes tehnikas ražošana, audio un videotehnikas un piederumu ražošana, elektroniskās ierīces, komponentes, elektrotehnisko iekārtu un elektromateriālu ražošana, metroloģija, mēraparāti un mērinstrumenti, sadzīves tehnikas ražošana.

**Metālapstrāde un mašīnbūve** – atslēgas, slēdzenes, caurules, instrumentu un darbarīku ražošana, kuģu būve un remonts, mašīnbūve, metāla tirdzniecība, metāla virsmu tīrīšana un krāsošana, metālapstrāde, metālapstrādes iekārtas un instrumenti, metālizstrādājumi.

**Poligrāfija** – poligrāfijas iekārtas un materiāli, poligrāfijas pakalpojumi.

**Vieglā rūpniecība, iepakojums** – apavi: ražošana, apģērbi: izgatavošana, šūšana, apģērbi: rūpnieciskā ražošana, šūšana, bērnu preču ražošana, darba aizsardzības līdzekļi, formastērpi, darba apģērbi: ražošana, šūšana, galantērijas preču ražošana, iepakojums, iesaiņošana, juvelierizstrādājumu izgatavošana, linu pārstrāde, modes saloni, somas, sporta un tūrisma preču ražošana, tekstilizstrādājumu ražošana, trikotāžas izstrādājumu ražošana, ādas izstrādājumu ražošana, ādas: uzpirkšana, apstrāde.

**Zinātniskā pētniecība un ražošana** – zinātniskā pētniecība, zinātniskā ražošana un tehnoloģija.

**Ķīmiskā rūpniecība** – auto ķīmija, auto krāsas, bioķīmiskie preparāti, gumijas izstrādājumi, krāsu, laku un būvķīmijas ražošana, plastmasas izstrādājumi, stikla šķiedras izstrādājumi, stikls un stikla izstrādājumu ražošana, uzkopšanas līdzekļi un tehnika, ķīmiskie reaģenti, ķīmiskās preces.

# Eksports

Eksports ir valstī saražoto preču vai pakalpojumu pārdošana uz citām valstīm. Tas ir viens no svarīgākajiem starptautiskās tirdzniecības aspektiem. Imports ir citās valstīs ražotu preču vai pakalpojumu ievešana un pirkšana savā valstī. Valstij ir svarīgi zināt gan tās eksporta gan importa apjomus. Neto eksporta rādītāju lieto iekšzemes kopprodukta aprēķināšanā. Lai aprēķinātu neto eksportu (atšķirību starp eksportu un importu), lieto formulu

Xn = Xexp – Ximp, (1)

kur Xn ir neto eksports, Xexp – eksporta apjoms, Ximp – importa apjoms.

## Datu vākšana[[8]](#footnote-8)

Preču ārējo tirdzniecību aprēķina Centrālā statistikas pārvalde. Šo datu iegūšanai tiek veikta uzņēmumu apsekošana: pilna par tirdzniecību ar trešajām valstīm un izlases par tirdzniecību ar Eiropas Savienības (ES) valstīm. Datu avoti ir:

**CSP izveidotie Intrastat ikmēneša pārskati** no uzņēmumiem tirdzniecībā ar ES dalībvalstīm.

**Latvijas kuģu datubāzes dati** par kuģu reģistrā reģistrētajiem un izslēgtajiem kuģiem un jahtām, reģistrētajiem īpašniekiem un fraktētājiem, kuģu un jahtu pamatdatiem, reģistrētajiem un dzēstajiem tiesiskajiem apgrūtinājumiem un to apmēriem.

**Civilās aviācijas aģentūras** **dati par gaisa kuģiem**, kas tiek reģistrēti un izslēgti no Latvijas Republikas Civilās aviācijas gaisa kuģu reģistra, ja to ekspluatanti, kas vienlaicīgi ir arī to īpašnieki vai finanšu līzinga ņēmēji, ir juridiskas personas.

**Valsts ieņēmumu dienesta (VID) Muitas pārvaldes Centrālajā muitas informācijas sistēmā** esošie vienotā administratīvā dokumenta dati.

**Valsts ieņēmuma dienesta datu noliktavas sistēma**. No tās saņem informāciju no PVN deklarācijas 45., 46., 47., 481., 50. un 51. rindas, kā arī no deklarācijas pielikuma PVN 1 pārskata II daļas, PVN 2 pārskata un PVN 3 pārskata – par no/uz ES dalībvalstīm iegādātām/piegādātām precēm.

## Ārējās tirdzniecības apgrozījums

2018. gada maijā Latvijas ārējās tirdzniecības apgrozījums veidoja 2,32 miljardus eiro, kas faktiskajās cenās bija par 9,6 % vairāk nekā 2017. gada maijā, tai skaitā preču eksporta vērtība – par 8,5 % un importa vērtība – par 10,4 % lielāka, liecina Centrālās statistikas pārvaldes (CSP) operatīvie dati. Maijā Latvija eksportēja preces 1,05 miljardu eiro apmērā, bet importēja par 1,28 miljardiem eiro. Salīdzinājumā ar 2017. gada maiju ārējās tirdzniecības bilance nedaudz pasliktinājās, eksportam kopējā ārējās tirdzniecības apjomā samazinoties no 45,5 % līdz 45,0 %.

Atbilstoši kalendāri un sezonāli izlīdzinātiem datiem faktiskajās cenās 2018. gada maijā salīdzinājumā ar 2017. gada maiju eksporta vērtība bija par 7,1 % un importa par 10,3 % lielāka, savukārt, salīdzinot ar mēnesi iepriekš, eksporta vērtība pieauga par 4,4 % un importa – par 6,6 %. [[9]](#footnote-9)

# Eksporta dati

Importa un eksporta sadalījumu pa gadiem skatīt 7.1. attēlā.



*7.1. attēls. Eksports un imports pa gadiem (mlj. euro) [[10]](#footnote-10)*

Apskatot Latvijas ārējo tirdzniecību 2018. gadā sadalījumā pa valstu grupām, eksports uz Eiropas Savienības valstīm ir gandrīz sešas reizes lielāks nekā uz NVS valstīm. Savukārt imports no Eiropas Savienības valstīm ir gandrīz astoņas reizes lielāks nekā no NVS valstīm (skatīt 7.2. attēlu).

*7.2. attēls. Eksports un imports pa valstu grupām (mlj. euro) [[11]](#footnote-11)*

Svarīgākās izmaiņas eksportā 2018. gada maijā, salīdzinot ar 2017. gada maiju:

* koka un tā izstrādājumu eksports lielāks par 29,3 milj. eiro jeb 17,4 %,
* mehānismu, mehānisko ierīču un elektroiekārtu eksports lielāks par 28,3 milj. eiro jeb 17,0 %, parasto metālu un to izstrādājumu eksports lielāks par 26,6 milj. eiro jeb 32,7 %,
* pārtikas rūpniecības ražojumu eksports lielāks par 21,2 milj. eiro jeb 26,2 %,
* satiksmes līdzekļu un to aprīkojuma eksports mazāks par 16,8 milj. eiro jeb 20,1 %.

Svarīgākās izmaiņas importā 2018. gada maijā, salīdzinot ar 2017. gada maiju:

* mehānismu, mehānisko ierīču un elektroiekārtu imports lielāks par 72,7 milj. eiro jeb 30,4 %,
* pārtikas rūpniecības ražojumu imports lielāks par 20,6 milj. eiro jeb 20,1 %,
* parasto metālu un to izstrādājumu imports lielāks par 19,2 milj. eiro jeb 19,1 %,
* koka un tā izstrādājumu imports lielāks par 13,9 milj. eiro jeb 34,1 %,
* minerālproduktu imports mazāks par 11,3 milj. eiro jeb 10,2 %.

Šī gada pirmajos piecos mēnešos Latvijas ārējās tirdzniecības apgrozījums faktiskajās cenās sasniedza 10,76 miljardus eiro – par 846,8 miljoniem eiro jeb 8,5 % vairāk nekā 2017. gada atbilstošajā periodā. Eksporta vērtība veidoja 4,92 miljardus eiro (palielinājums par 416,8 milj. eiro jeb 9,3 %), bet importa – 5,85 miljardus eiro (pieaugums par 430,0 milj. eiro jeb 7,9 %).

1. tabula. Eksports un imports pa valstu grupām pa ceturkšņiem (mlj. euro) [[12]](#footnote-12)

|  |  |  |  |
| --- | --- | --- | --- |
| **Gads** | **Ceturksnis** | **Eksports** | **Imports** |
| 2017 | 1. | 2681,2 | 3229,7 |
| 2017 | 2. | 2753,3 | 3422,2 |
| 2017 | 3. | 2922,9 | 3730,5 |
| 2017 | 4. | 3149,7 | 3658,7 |
| 2018 | 1. | 2892,5 | 3446,5 |
| 2. | 3097,3 | 3779,7 |
| 3. | 3082,2 | 4232,7 |
| 4. | 3268,9 | 4002,4 |

# Latvijas biznesa gada pārskats[[13]](#footnote-13)

1. Rūpniecības produkcijas izlaide astoņos mēnešos Latvijā pieaugusi par 2,9%, 29.10.2018. Latvijā rūpniecības produkcijas izlaide šogad astoņos mēnešos, pēc kalendāri izlīdzinātiem datiem, salīdzināmās cenās palielinājusies par 2,9% salīdzinājumā ar 2017.gada attiecīgo periodu, liecina Centrālās statistikas pārvaldes dati. Tostarp apstrādes rūpniecībā kāpums bijis par 3,1%, ieguves rūpniecībā un karjeru izstrādē - par 3,2%, bet elektroenerģijas un gāzes apgādē - par 2,7%. 2018.gada augustā, salīdzinot ar 2017.gada augustu, rūpniecības produkcijas apmērs, pēc kalendāri izlīdzinātiem datiem, salīdzināmajās cenās audzis par 6,5%. Tostarp apstrādes rūpniecībā pieaugums bijis par 3,9%, ieguves rūpniecībā un karjeru izstrādē - par 1,5%, bet elektroenerģijas un gāzes apgādē - par 16,9%. Produkcijas ražošanas pieaugumu enerģētikā ietekmēja elektroenerģijas ražošanas kāpums koģenerācijas stacijās un gāzes patēriņš.

2. Kompetences centriem no ES fondiem pieejami 37 miljoni eiro, 29.10.2018. Kompetences centriem jaunu produktu un tehnoloģiju attīstībai un ieviešanai ražošanā projektu atlases ceturtajā kārtā pieejami vairāk nekā 37,6 miljoni eiro no Eiropas Reģionālās attīstības fonda (ERAF). Uz ERAF līdzfinansējumu komersantu konkurētspējas paaugstināšanai, veicinot pētniecības un rūpniecības sektora sadarbību, varēs pretendēt kompetences centri - sabiedrības ar ierobežotu atbildību vai biedrības, kas apvieno vismaz piecus savstarpēji nesaistītus nozares komersantus vai atzītas lauksaimniecības pakalpojumu kooperatīvās sabiedrības. Kompetences centri ar ERAF atbalstu koordinēs pētniecības projektus - veicinās sadarbību gan vietējā, gan starptautiskā līmenī, tīklošanos, informācijas un zināšanu apmaiņu, tādējādi attīstot jaunus vai būtiski uzlabojot esošos produktus un tehnoloģijas viedās specializācijas jomās.

# Mācību literatūra

**Eksporta rokasgrāmata** ir veidota, lai uzņēmumam sniegtu informāciju par pilnu eksporta procesu – no sava uzņēmuma eksporta spēju apzināšanas līdz eksporta darījuma īstenošanai. Eksporta rokasgrāmata sniedz informāciju gan uzņēmumam, kas vēl neeksportē un pagaidām tikai izvērtē savas eksporta spējas un mērķa tirgu, gan uzņēmumam, kas jau eksportē, taču vēlas savus eksporta apjomus palielināt, kā arī veidot eksporta stratēģiju un tirgus apguves plānu. Eksporta rokasgrāmata aicina uzņēmumus stratēģiski domāt par eksporta plānošanu un izvērtēšanu un veidot tirgus apguves stratēģiju, kas balstīta uz informāciju par mērķa tirgiem un savu resursu apzināšanu.

**LIAA piedāvā dažādus** **atbalsta instrumentus** uzņēmējiem starptautiskās konkurētspējas veicināšanā, reģionālos biznesa un ražojošo industriju inkubatorus, inovāciju vaučerus, atbalstu start‑up uzņēmumiem, Latvijas ārējās ekonomiskās pārstāvniecības un ārējās tirdzniecības portālu.  
Uzņēmumiem tiek piedāvāts Eiropas Biznesa atbalsta tīkls, uzņēmuma ienākuma nodokļa atvieglojumi, dažādi Ekonomikas Ministrijas atbalsta pasākumi, atbalsts biznesa uzsākšanai un attīstībai, atbalsts inovācijām u.c.

**Jauno uzņēmēju veiksmes** stāstu mērķis ir informēt un iedrošināt pēc iespējas plašāku sabiedrības daļu uzsākt uzņēmējdarbību un celt uzņēmējdarbības prestižu. Programmas pasākumi vērsti uz to, lai sekmētu sabiedrības izpratni par inovācijas lomu konkurētspējas veicināšanā un iedrošinātu pievērsties inovatīvu risinājumu izstrādei un pielietošanai. Šīs programmas mērķauditorija ir plaša – sākot ar pamatizglītības izglītojamiem, līdz sabiedrībai kopumā.

# Izmantotie avoti

1. Galvenās darbības sfēras privātajā sektorā, pieejams http://www.liaa.gov.lv/lv/par-liaa/darbibas-sferas
2. Latvijas Investīciju un attīstības aģentūras pakalpojumi, pieejams http://www.liaa.gov.lv/lv/par-liaa/pakalpojumi
3. LIAA pakalpojumi eksportētājiem, pieejams http://eksports.liaa.gov.lv/pakalpojumi
4. Eksporta semināri, pieejams http://eksports.liaa.gov.lv/pakalpojumi/eksporta-seminari
5. Tirgus apgūšana, pieejams http://eksports.liaa.gov.lv/noderigi-padomi-eksportetajiem/tirgus-apguves-veidi
6. Intelektuālā īpašuma aizsardzība Ķīnā, pieejams http://eksports.liaa.gov.lv/intelektuala-ipasuma-aizsardziba-kina
7. Latvijas biznesa gada pārskats, pieejams https://www.firmas.lv/‌lbgpp/2017/‌raksti/‌1000000440545
8. Preču ārējā tirdzniecība, pieejams https://www.csb.gov.lv/lv/statistika/statistikas-temas/areja-tirdznieciba/apkopojums/tabulas/metadati-precu-areja-tirdznieciba
9. Maijā preču ārējās tirdzniecības apgrozījums par 9,6 % lielāks nekā pērn, pieejams https://www.csb.gov.lv/lv/statistika/statistikas-temas/areja-tirdznieciba/apkopojums/meklet-tema/2308-latvijas-areja-tirdznieciba-2018-gada-maija
10. AT020c. Eksports un imports pa valstu grupām pa ceturkšņiem (mlj. euro), pieejams https://data1.csb.gov.lv/pxweb/lv/atirdz/atirdz\_\_atirdz\_\_isterm/AT020c.px/
11. AT020c. Eksports un imports pa valstu grupām pa ceturkšņiem (mlj. euro), pieejams https://data1.csb.gov.lv/pxweb/lv/atirdz/atirdz\_\_atirdz\_\_isterm/AT020c.px/
12. AT020c. Eksports un imports pa valstu grupām pa ceturkšņiem (mlj. euro), pieejams https://data1.csb.gov.lv/pxweb/lv/atirdz/atirdz\_\_atirdz\_\_isterm/AT020c.px/table/tableViewLayout1/?rxid=f4142bf2-f1c2-4660-9bb7-e973459aee37
13. Latvijas biznesa gada pārskats, pieejams https://www.firmas.lv/‌lbgpp/2017/‌raksti/‌1000000440545

# Priekšmetu rādītājs

# Satura rādītājs

1. http://www.liaa.gov.lv/lv/par-liaa/darbibas-sferas [↑](#footnote-ref-1)
2. http://www.liaa.gov.lv/lv/par-liaa/pakalpojumi [↑](#footnote-ref-2)
3. http://eksports.liaa.gov.lv/pakalpojumi [↑](#footnote-ref-3)
4. http://eksports.liaa.gov.lv/pakalpojumi/eksporta-seminari [↑](#footnote-ref-4)
5. http://eksports.liaa.gov.lv/noderigi-padomi-eksportetajiem/tirgus-apguves-veidi [↑](#footnote-ref-5)
6. http://eksports.liaa.gov.lv/intelektuala-ipasuma-aizsardziba-kina [↑](#footnote-ref-6)
7. https://www.firmas.lv/lbgpp/2017/raksti/1000000440545 [↑](#footnote-ref-7)
8. https://www.csb.gov.lv/lv/statistika/statistikas-temas/areja-tirdznieciba/apkopojums/tabulas/metadati-precu-areja-tirdznieciba [↑](#footnote-ref-8)
9. https://www.csb.gov.lv/lv/statistika/statistikas-temas/areja-tirdznieciba/apkopojums/meklet-tema/2308-latvijas-areja-tirdznieciba-2018-gada-maija [↑](#footnote-ref-9)
10. https://data1.csb.gov.lv/pxweb/lv/atirdz/atirdz\_\_atirdz\_\_isterm/AT020c.px/ [↑](#footnote-ref-10)
11. https://data1.csb.gov.lv/pxweb/lv/atirdz/atirdz\_\_atirdz\_\_isterm/AT020c.px/ [↑](#footnote-ref-11)
12. https://data1.csb.gov.lv/pxweb/lv/atirdz/atirdz\_\_atirdz\_\_isterm/AT020c.px/table/tableViewLayout1/?rxid=f4142bf2-f1c2-4660-9bb7-e973459aee37 [↑](#footnote-ref-12)
13. https://www.firmas.lv/lbgpp/2017/raksti/1000000440545 [↑](#footnote-ref-13)